Reģ. Nr. ______/202__
  Datums: __.__.202__
Nekustamo īpašumu - “Lielīvandes muiža”, Īvande, Īvandes pagasts, Kuldīgas novads
PIRKUMA LĪGUMS
Kuldīgā, 






                202__. gada __. _______

Kuldīgas novada pašvaldība, vienotais reģistrācijas Nr. 90000035590, turpmāk – Pārdevējs, tās domes priekšsēdētājas Ineses Astaševskas personā, kura darbojas saskaņā ar Pašvaldību likumu un Pārdevēja nolikumu, no vienas puses, un 

___________________, personas kods/vienotais reģistrācijas Nr. ,turpmāk  – Pircējs, no otras puses, 

abi kopā turpmāk tekstā saukti - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, saskaņā ar:

- Latvijas Republikā spēkā esošajiem normatīvajiem aktiem, 
- 2026. gada __. _____ aktu par nekustamā īpašuma pārdošanu izsolē (Nr. __), 
- 2026. gada __. _____ Kuldīgas novada domes Izsoļu komisija protokolu Nr. __,

- 2026. gada __. _____ Kuldīgas novada domes lēmumu /prot. Nr. __, p. __./, 
noslēdz šo pirkuma līgumu, turpmāk – Līgums, ar šādiem nosacījumiem:

1. Līguma priekšmets 

1.1. Pārdevējs pārdod un  Pircējs pērk nekustamo īpašumu:“Lielīvandes muiža”, Īvande, Īvandes pagasts, Kuldīgas novads, kadastra Nr. 62540020189; turpmāk – Objekts.
1.2. Objekta raksturojums:
1.2.1. “Lielīvandes muiža”, Īvande, Īvandes pagasts, Kuldīgas novads, kadastra Nr. 62540020189:

1.2.1.1. Īpašuma tiesības nostiprinātas Kuldīgas novada pašvaldībai, Īvandes pagasta zemesgrāmatas nodalījuma Nr. 147; 

1.2.1.2.  Īpašums sastāv no:

1.2.1.2.1. zemes vienības ar kadastra apzīmējumu 62540020302, platība 11,45 ha;

1.2.1.2.2. būvēm:

· viesnīcas un sabiedriskās ēdināšanas ēkas ar kadastra apzīmējumu 62540020189001, platība 1713,3 m2, 
· sporta zāles ar kadastra apzīmējumu 62540020189002, platība 515,4 m2,
· mazēkas - tualetes ar kadastra apzīmējumu 62540020189005, platība 25,4 m2,
· inženierbūves - sporta laukums ar kadastra apzīmējumu 62540020189006,
· malkas novietnes ar kadastra apzīmējumu 62540020189007, platība 103,4 m2,
· inženierbūves - Muižas alejas ceļš 6254C019 ar kadastra apzīmējumu 62540020189008, 
· dzīvojamās ēkas ar kadastra apzīmējumu 62540020073001, platība 878,9 m2.
· klēts ēkas ar kadastra apzīmējumu 62540020189005, platība 603,6 m2
· Ar Kuldīgas novada būvvaldes 11.11.2025. lēmumu “Par vidi degradējošo, sagruvušo vai cilvēku drošību apdraudošo būvju saraksta apstiprināšanu Kuldīgas pilsētā un Kuldīgas novadā” (protokols Nr. 46., p.11) un Kuldīgas novada domes 27.11.2025. lēmumu “Par vidi degradējošo, sagruvušo vai cilvēku drošību apdraudošo būvju sarakstu saskaņošanu Kuldīgas novadā” (protokols Nr. 17, p. 52) Objektā esošās ēkas ar kadastra apzīmējumiem 62540020073001, 62540020189002 un 62540020189005 iekļautas vidi degradējošo, sagruvušo vai cilvēku drošību apdraudošo būvju sarakstā.
1.2.1.2.3. mežaudzes – kas atrodas zemes vienībā  ar kadastra apzīmējumu 62540020302;

1.2.1.3. Atbilstoši Kuldīgas novada teritorijas plānojumam zemes vienība ar kadastra apzīmējumu 62540020302 atrodas Jauktas centra apbūves teritorijā (JC), Dabas un apstādījumu teritorijā (DA1) un Tehniskās apbūves teritorijā (TA).

1.2.1.4. Zemes vienībai ar kadastra apzīmējumu 62540020302 noteikts nekustamā īpašuma lietošanas mērķis: 0501 - Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (6,32 ha), 0503 - Sportam un atpūtai aprīkotās dabas teritorijas (3,32 ha), 0601 - individuālo dzīvojamo māju apbūve (1,06 ha) un 0801 - komercdarbības objektu apbūve (0,75 ha).

1.2.1.5. Saskaņā ar Apgrūtināto teritorijas informācijas sistēmas datiem ir noteikti apgrūtinājumi:

· aizsargājama koka (dižkoka) teritorija - 0,1134 ha.

· ekspluatācijas aizsargjoslas teritorija ap ārēju virszemes elektronisko sakaru tīklu līniju neapkalpojamu pastiprināšanas un reģenerācijas punktu, ārēju kabeļu sadales skapi un kasti ar ieraktu pamatni vai skapi un kasti, kas uzstādīta uz atsevišķas pamatnes - 0,0003 ha;

· ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem - 0,0327 ha;

· ekspluatācijas aizsargjoslas teritorija ap elektrisko tīklu transformatoru apakšstaciju - 0,0227 ha;

· ekspluatācijas aizsargjoslas teritorija ap ūdensvadu, kas atrodas līdz 2 metru dziļumam - 0,3067 ha;

· ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem - 0,1039 ha;

· ekspluatācijas aizsargjoslas teritorija gar elektrisko tīklu kabeļu līniju - 0,0686 ha;

· ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju - 0,1284 ha;

· ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos - 1,1242 ha;

· valsts nozīmes arhitektūras piemineklis - 8,2483 ha;

· valsts nozīmes mākslas piemineklis - 0,0004 ha;

· vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos - 7,0352 ha.

1.2.1.6. Objekts atrodas valsts aizsargājamo kultūras pieminekļu teritorijā – Lielīvandes muižas apbūve. Ēka ar kadastra apzīmējumu 62540020189001 ir valsts nozīmes arhitektūras kultūras piemineklis Nr. 6331 – jaunā dzīvojamā ēka. Ēka ar kadastra apzīmējumu 62540020189005 ir valsts nozīmes arhitektūras piemineklis Nr. 6332 – klēts. Ēka ar kadastra apzīmējumu 62540020189001 ir valsts nozīmes arhitektūras kultūras piemineklis Nr. 6329 – Lielīvandes muižas apbūve. Ēka ar kadastra apzīmējumu 62540020073001 ir valsts nozīmes arhitektūras kultūras piemineklis Nr. 6330 – Vecā dzīvojamā ēka. Ēka ar kadastra apzīmējumu 62540020189007 ir valsts nozīmes arhitektūras piemineklis Nr. 6333 – stallis. Atbilstoši Kuldīgas novada teritorijas izmantošanas un apbūves noteikumiem Īvandes parks ir pašvaldības nozīmes kultūrvēsturisks objekts.

1.3. Pārdevējs nodod Objektu Pircējam Līguma parakstīšanas brīdī ar nodošanas - pieņemšanas aktu (1. pielikums). Ar Objekta nodošanu uz Pircēju pāriet visas tiesības un pienākumi, kas saistīti ar Pirkuma priekšmeta lietojumu. 

1.4. Pircējs pērk Objektu tādā stāvoklī, kādā tas atradās Nekustamā īpašuma izsoles dienā. Pircējs apliecina, ka tas ir iepazinies ar Nekustamā īpašuma sastāvu un stāvokli, kā arī Nekustamo īpašumu raksturojošiem dokumentiem, t.sk. izsoles noteikumiem, . Pircējam ir zināmas Objekta sastāvā ietilpstošās zemes vienības, īpašumu, stāvoklis, vērtība un robežas dabā.

2. Līguma maksājumi
2.1. Objekta pirkuma maksa:

2.1.1. Objekta pirkuma maksa kopā sastāda ___________ EUR, turpmāk – Pirkuma maksa.
2.1.2. Puses Pirkuma maksu uzskata par atbilstošu un apliecina, ka tās nākotnē necels nekādas pretenzijas otrai Pusei par pirkuma maksas maiņu nesamērīgu zaudējumu dēļ.
2.1.3. Pirkuma maksa tiek samaksāta pilnā apmērā, t.i., Pircējs uz Līguma parakstīšanas brīdi ir samaksājis, ieskaitot Pārdevēja (Kuldīgas novada pašvaldības) pamatbudžeta kontā.
2.2. Depozīta maksa:

2.2.1. Pircējam ir pienākums Objektā veikt investīcijas Līguma 3.1.9. punkta apakšpunktos paredzēto pasākumu projektēšanā un būvniecībā, ko apliecina attiecīgi līgumi, būvdarbu tāmes, izpildes akti un maksājuma uzdevumi, kā arī (ja nepieciešams) Pārdevēja piesaistītā eksperta atzinums par darbu faktisko izmaksu attiecināmību tirgus situācijai;

2.2.2. Līguma saistību izpildes nodrošināšanai Pircējs iemaksā depozīta maksu ___ EUR, apmērā, turpmāk – Depozīta maksa. 
2.2.3. Puses Depozīta maksu uzskata par atbilstošu un apliecina, ka tās nākotnē necels nekādas pretenzijas otrai Pusei par Depozīta maksas apmēru vai maiņu nesamērīgu zaudējumu dēļ. Depozīta maksa tiek samaksāta pilnā apmērā, t.i., Pircējs uz Līguma parakstīšanas brīdi ir samaksājis, ieskaitot Pārdevēja (Kuldīgas novada pašvaldības) pamatbudžeta kontā
2.2.4. Depozīta maksu Pārdevējs patur Līguma 3.1.9. punktā noteikto Pircēja saistību izpildes nodrošināšanai 60 (sešdesmit) mēnešu laikā no Līguma spēkā stāšanās dienas vai līdz Līguma 3.1.9. punktā minēto prasību pilnīgai izpildei, ja tās (izpildes) iestājas ātrāk.
2.2.5. Lai Pircējam tiktu atmaksāts Depozīta maksājums (daļa), Pircējs iepriekš vēršas ar rakstveida iesniegumu pie Pārdevēja, pievienojot attiecīgus pierādījumus (2.2.1.punkts). Depozīta maksa tiek izmaksāta pa daļām, Pircējam izpildot kādu no Līguma 3.1.9. apakšpunktu saistībām, veicot Depozīta maksas daļas izmaksu Pircējam 30 (trīsdesmit) dienu laikā pēc attiecīga rakstveida pieprasījuma un pierādījumu saņemšanas un akceptēšanas dienas.
2.2.6. Pirkuma Līguma 3.1.9. punktā noteikto saistību neizpildes vai nepilnīgas izpildes gadījumā, Pircējs Depozīta maksu vai tā atlikušo daļu zaudē, un tas netiek atmaksāts. Saistību neizpildes gadījumā pārdevējs nodrošinājuma depozītu ietur kā līgumsodu. Minēto saistību nepienācīgas izpildes vai neizpildīšanas īstā laikā (termiņā) gadījumā Pārdevējs kā līgumsodu patur Depozīta maksas daļu 10% apmērā no Depozīta maksas apmēra.

3. Pircēja un pārdevēja tiesības un pienākumi

3.1. Pircējs apņemas un tam ir pienākums:

3.1.1. Pircējam jāievēro visi uz Objekta gulstošie pienākumi, saistības un apgrūtinājumi, kādi ir noteikti, kā arī ja tādi atklātos turpmāk.

3.1.2. Visus ar Līguma slēgšanu un reģistrēšanu zemesgrāmatā saistītos izdevumus sedz Pircējs.

3.1.3. Pircējam ir pienākums Objektu nostiprināt uz sava vārda zemesgrāmatā viena mēneša laikā no pirkuma Līguma noslēgšanas brīža.

3.1.4. Saskaņā ar likuma „Par nekustamā īpašuma nodokli” 2. panta pirmo daļu, Pircējs maksā nekustamā īpašuma nodokli ar nākamā mēneša pirmo datumu.

3.1.5. Īpašuma tiesības ar visām lietu tiesībām uz Objektu pāriet Pircējam pēc šī Līguma nostiprināšanas Kurzemes rajona tiesā.
3.1.6. Nav pieļaujama vides stāvokļa pasliktināšanās, kas saistīta ar būvniecības procesā radušos smaku, troksni, vibrāciju vai cita veida piesārņojumu.
3.1.7. Objekta apsaimniekošana, uzturēšana un sakopšana veicama atbilstoši normatīvajiem aktiem un  Kuldīgas novada pašvaldības saistošajiem noteikumiem.
3.1.8. Pircēja īpašie pienākumi:

3.1.8.1. Saskaņā ar likuma “Par kultūras pieminekļu aizsardzību” 8. panta pirmo daļu: “Ja īpašnieks atsavina valsts nozīmes kultūras pieminekli, valstij ir pirmpirkuma tiesības. [..]” Pircējam ir pienākums 1 (viena) mēneša laikā no Pirkuma līguma noslēgšanas dienas iesniegt Nacionālās kultūras mantojuma pārvaldē iesniegumu un pirkuma līgumu lēmuma par valsts pirmpirkuma tiesību izmantošanu vai atteikšanos no tām saņemšanu. 
3.1.8.2. Ja pēc darījuma noslēgšanas Pircējam īpašumā vai tiesiskajā valdījumā esošā lauksaimniecības zemes platība fiziskai personai pārsniedz desmit hektārus fiziskajām personām un piecus hektārus juridiskajām personām vai vairāk, ja zemes platības pārsniegums ir mazāks nekā pašvaldības noteiktā jaunizveidojamās zemes vienības minimālā platība, Pircējs ne vēlāk kā divu nedēļu laikā pēc Līguma noslēgšanas iesniedz Kuldīgas novada domes Darījumu ar lauksaimniecības zemi izvērtēšanas komisijai iesniegumu, visus nepieciešamos dokumentus un apliecinājumus lauksaimniecības zemes iegādes atļaujas saņemšanai. Likuma “Par zemes privatizāciju lauku apvidos” noteiktajos gadījumos pirmpirkuma tiesības ir Latvijas zemes fonda pārvaldītājam.
3.1.8.3. Pircējs nodrošina sabiedrībai Objekta daļu publisku pieejamību sabiedrībai, t.i:

3.1.8.3.1. tiesības vismaz 2 (divas) reizes kalendārā mēneša ietvaros piekļūt Līguma 1.2.1.2.2. punktā minētajām Objekta daļām, lai aplūkotu tās no ārpuses. Katrā piekļuves reizē īpašumam jābūt pieejamam ne mazāk kā sešas (6) nepārtrauktas dienas laika stundas, konkrētos laikos, par kuriem Pircējs informē Pārdevēju un izvieto informāciju teritorijā redzamā vietā. Publisko piekļuvi drīkst ierobežot vai pārtraukt būvdarbu vai citu ar drošību saistītu iemeslu dēļ, par to iepriekš rakstiski informējot Pārdevēju. Minētās tiesības neietver pienākumu nodrošināt piekļuvi Objekta iekštelpām, un tās īstenojamas tādā veidā, lai netiktu nepamatoti aizskartas Pircēja tiesības uz privātumu un īpašuma mierīgu izmantošanu.
3.1.8.3.2. tiesības vismaz vienu reizi nedēļā Īvandes pagasta iedzīvotājiem, saskaņojot ar īpašnieku, pret atlīdzību, izmantot sporta zāli līdz divām stundām. Šis pienākums piemērojams 2 gadus pēc pirkuma Līguma noslēgšanas.
3.1.8.3.3. Līdz Līguma 3.2.punktā noteikto Pārdevēja tiesību izpildes vai noilguma brīdim Objektu vai tā daļu nedrīkst atsavināt, ieķīlāt vai citādi apgrūtināt ar lietu tiesībām bez rakstiskas Pārdevēja piekrišanas. Nav pieļaujama Objekta nojaukšana.

3.1.8.3.4.  Šajā (3.1.8.3.) punkta apakšpunktos un 3.2.punktā iekļautie nosacījumi tiek ierakstīti zemesgrāmatā kā apgrūtinājums, kas ir saistoši Objekta atsavināšanas gadījumā trešai pusei.

3.1.8.4. Pircējam jāievēro, ka pēc Līguma noslēgšanas: 

3.1.8.5. nekavējoties jāveic teritorijas apsekošana un jānodrošina bīstamības novēršana, kas saistīta ar teritorijā esošām atvērtām vai nenodrošinātām komunikāciju šahtām kā arī novērst, iekonservēt, apturēt procesus, kas pasliktina ēku tehnisko stāvokli un/vai bojā kultūrvēsturiskos objektus vai to daļas;
3.1.8.6. 3 mēnešu laikā veikt ēku vizuālo apsekošanu, par to sagatavojot aktu. Nepieciešamības gadījumā veikt atsevišķu būves konstrukciju padziļinātu tehnisko apsekojumu atbilstoši Būvju tehniskās apsekošanas būvnormatīva LBN 405-21 prasībām. Kā Tehnisko un vizuālo apsekojama bāzi var izmantot Kuldīgas novada pašvaldības 2024. gadā veiktos ēku apsekojamus.

3.1.8.7. 6 mēnešu laikā no Līguma noslēgšanas, balstoties uz vizuālās apsekošanas aktiem, Tehniskās apsekošanas atzinumiem, sagatavot rīcības plānu ar plānotiem pasākumiem un to izpildes termiņiem, lai nepieļautu bīstamības un lietošanas drošības apdraudējuma iestāšanos ēkās. Sagatavoto plānu ar izpildes termiņiem un paredzamajām investīcijām (Depozīta apguves naudas plūsmas grafiku), saskaņot ar Kuldīgas novada pašvaldības Būvniecības nodaļu un Nacionālā kultūras mantojuma pārvaldi;

3.1.8.8. viena gada laikā no Objekta iegādes jāsagatavo un jāiesniedz pašvaldības Būvvaldē būvniecības ieceri ar Objekta nesošo un konstruktīvo risinājumu atjaunošanu un / vai pārbūvi, atbilstoši Pircēja vajadzībām;

3.1.8.9. viena gada laikā no Objekta iegādes jāsagatavo un jāiesniedz Būvvaldē būvniecības ieceri Objekta sākotnējā arhitektoniskā stāvokļa atjaunošanai;
3.1.8.10. jāveic būvdarbi Objektā, ja tie izriet no iepriekš minēto apsekojumu, aktu un/vai būvniecības ieceru rezultātiem.
3.2. Ja Pircējs nav izpildījis kādu no 3.1.9. apakšpunktos noteiktajiem pienākumiem, tad Pārdevējs  60 (sešdesmit) mēnešu laikā no šī Līguma noslēgšanas dienas, var izmantot Objekta atpakaļpirkuma tiesības. Šādā gadījumā Pircējam, pēc attiecīga Pārdevēja rakstiska pieprasījuma, ir pienākums Objektu pārdot atpakaļ Pārdevējam, saskaņā ar LR Civillikuma un šī Līguma nosacījumiem, noslēdzot starp pusēm pretēja virziena pirkuma līgumu:
3.2.1. Pārdevējam ir tiesības veikt Objekta atpakaļpirkumu, atbilstoši LR Civillikuma 2054.-2059. nosacījumiem, izvirzot Pircējam attiecīgu pieprasījumu par cenu, kas nepārsniedz šī Līguma Pirkuma maksu cenu vai Objekta novērtējumam, ko veicis sertificēts vērtētājs, pēc atpakaļpirkuma piedāvājuma izteikšanas, ja novērtējuma cena zemāka nekā Pirkuma maksa.
3.2.2. Pusēm atpakaļpirkuma līgums jānoslēdz un nostiprinājuma lūgums jaunas tiesības nostiprināšanai uz Pārdevēja vārda jāparaksta ne vēlāk kā 3 (trīs) mēnešu laikā no atbilstoša Pārdevēja paziņojuma par atpakaļpirkuma tiesības izmantošanu un pirkuma līguma slēgšanu. Ja šajā laikā atpakaļpirkuma līgums netiek noslēgts un netiek parakstīts nostiprinājuma lūgums jaunas tiesības nostiprināšanai uz Pārdevēja vārda, Pircējs maksā Pārdevējam nokavējuma procentus 0,1% (nulle, komats, viens procents) apmērā dienā no Pirkuma maksas.

3.3. Pārdevējs apņemas nodot Pircējam visus dokumentus, kas nepieciešami Pirkuma priekšmeta nostiprināšanai zemesgrāmatā.

3.4. Saskaņā ar Civillikuma 1603. panta 5. punktu Pārdevējs pilnībā atsakās un tam atkrīt atsavinātāja atbildības pienākums attiesājuma gadījumā. Pircēja pienākums ir pašam uzņemties visu risku, tai skaitā visus izdevumus, kas varētu rasties Pircējam attiesājuma gadījumā. Noslēdzot Līgumu, PIRCĒJS atsakās no tiesības prasīt jebkādu atsavinātāja atbildību no Pārdevēja vai tā tiesību un saistību pārņēmēja Līguma sakarā.

3.5. Papildus ar šo Līgumu Puses vienojas nodibināt beztermiņa ceļa reālservitūtu uz braucamo ceļu par labu Valdošajam nekustamajam īpašumam - “Īvandes ūdenssaimniecība”, Īvande, Īvandes pagasts, Kuldīgas novads, kadastra Nr. 62540020311, apgrūtinot Kalpojošo nekustamo īpašumu „Lielīvandes muiža”, Īvandē, Īvandes pagasts, Kuldīgas novads, kadastra Nr. 62540020189.
Ceļa servitūts tiek noteikts 4,5 m platumā, aptuveni 44 m garumā, ar platību 740 m2, nekustamajā īpašumā – „Lielīvandes muiža”, Īvande, Īvandes pagasts, Kuldīgas novads, kadastra Nr. 62540020189, saskaņā ar Līguma pielikumā pievienoto Kalpojošā nekustamā īpašuma „Lielīvandes muiža”, Īvande, Īvandes pagasts, Kuldīgas novads, kadastra Nr. 62540020189, Situācijas plānu ar iezīmēto Ceļa servitūtu (2.pielikums) . 
Ceļa servitūts tiek nodibināti bezatlīdzības kārtā un tas nav laika ziņā aprobežots. Ceļa servitūts dod tiesības Valdošā nekustamā īpašuma īpašniekam, lietotājam un ar tiem saistītām personām lietot Ceļa servitūtu, lai piekļūtu Valdošajam nekustamajam īpašumam

4. Garantijas 

4.1. Objekts pārdots tādā stāvoklī, kādā tas atrodas šī Līguma noslēgšanas dienā un Pircējam ir zināms Objekta juridiskais stāvoklis un faktiskais stāvoklis dabā un sakarā ar to viņš turpmāk neizvirzīs nekādas pretenzijas pret Pārdevēju. 

4.2. Pārdevējs apliecina, ka Objekts pieder viņam, vienam pašam, nav nevienam citam atsavināts, ieķīlāts, par to nav strīdu, tam nav uzlikti aizliegumi.

5. Atbildība

5.1. Puses ir pilnā mērā atbildīgas par uzņemto saistību pilnīgu izpildi Latvijas Republikas normatīvajos aktos paredzētajā kārtībā.

5.2. Par katru šī Līguma pārkāpumu vainīgā Puse ir atbildīga par otrai Pusei radītajiem zaudējumiem.

5.3. Katra Līguma slēdzēja Puse ir atbildīga par šajā Līgumā sniegto ziņu pareizību.
5.4. Visu risku par zaudējumiem, kas var rasties saistībā ar Objektu trešajām personām, no Līguma spēkā stāšanās dienas uzņemas Pircējs.
5.5. Laika posmā no Līguma spēkā stāšanās, kamēr tiek reģistrētas Pircēja īpašumtiesības uz Objektu (pieņemts Zemesgrāmatu nodaļas tiesneša lēmums par Līguma koroborāciju Zemesgrāmatā), Pārdevējs apņemas neveikt nekādas darbības, kas jebkādā veidā aizskartu Pircēja intereses uz Objektu, kā arī apņemas nepilnvarot citas personas par Objekta atsavināšanu, apgrūtināšanu, nomu vai citāda veida apsaimniekošanu un pārvaldīšanu, tajā skaitā apņemas neveikt darbības, kas būtu pretrunā šajā Līgumā minētajiem apliecinājumiem.

5.6. Gadījumā, ja Puses neizpildīs vai neievēros Līgumā noteiktos termiņus, Pusei, kuras tiesības ir aizskartas vai nokavēts saistību izpildes termiņš, ir tiesības aprēķināt un pieprasīt no vainīgās Puses līgumsodu 0,1 % (nulle, komats, viens procents) apmērā no Pirkuma maksas par katru saistību izpildes kavējuma dienu, bet ne vairāk kā 10% (desmit procenti) no Pirkuma maksas.

6. Līguma spēkā stāšanās, grozīšana un izbeigšanās

6.1. Šis Līgums stājas spēkā ar brīdi, kad to parakstījušas abas Puses. Pārdevējs paraksta Līgumu tikai tad, kad iestājas Līguma 2.2.3.punktā noteiktie apstākļi. 
6.2. Līgums ir spēkā līdz tajā ietverto Pušu saistību un tiesību pilnīgai izpildei.

6.3. Visi Līguma papildinājumi un grozījumi izdarāmi rakstveidā, un tie stājas spēkā pēc tam, kad tos būs parakstījušas abas Puses.
7. Nobeiguma noteikumi

7.1. Puses piekrīt objekta korroborācijai zemesgrāmatā un īpašuma tiesību nostiprināšanai uz Pircēja vārda. Vienlaicīgi Pārdevējs pilnvaro Pircēju iesniegt zemesgrāmatu nodaļā visus nepieciešamos dokumentus, veikt citas normatīvajos aktos paredzētās darbības.

7.2. Vienlaikus ar Objekta ierakstīšanu zemesgrāmatā, ir izdarāma atzīme, ar kuru noteikts, ka Pircējs ir aprobežots ar šī Līguma 3.1.11. apakšpunktos minētiem nosacījumiem, kā arī šī Līguma 3.2. apakšpunktos ierakstīto atpakaļpirkuma tiesību par labu Pārdevējam.
7.3. Līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus

7.4. Strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, savukārt, ja strīdu nav iespējams atrisināt savstarpējo pārrunu ceļā, tad strīds izskatāms Latvijas Republikas normatīvajos aktos paredzētajā kārtībā.
7.5. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/.

7.6. Puses vienojas, ka Pārdevējs neatlīdzina Pircēja taisītos nepieciešamos izdevumus, derīgos izdevumus un greznuma izdevumus, kas būtu veicami Objektā.

7.7. Puses nav atbildīgas viena otrai par nepārvaramas varas apstākļiem, tādiem kā ugunsgrēks, dabas stihija, jebkura rakstura karadarbība, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst. Šādā gadījumā saistību izpildes termiņš tiek atlikts attiecīgi uz termiņu, kurā darbojas šie apstākļi.

7.8. Ja kāds no Līguma noteikumiem zaudē juridisku spēku, tas neietekmē citus Līguma noteikumus. 
7.9. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Līgumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu 2. darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7 (septītajā) dienā pēc tā izsūtīšanas

7.10. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.

7.11. Šis Līgums sastādīts un parakstīts latviešu valodā 3 (trīs) eksemplāros, no kuriem pa vienam – katrai Pusei, viens – iesniegšanai Kurzemes rajona tiesā. Līgums sastāv no pamatteksta uz 5 (piecām) lapām un 1 (vienu) pielikumu uz 1 (vienas) lapas, kas ir Līguma neatņemama sastāvdaļa vai Līgums sagatavots latviešu valodā uz ___ (______) lapām un parakstīts elektroniski ar drošu elektronisko parakstu, kas satur laika zīmogu.

7.12. Pircējs un Pārdevējs piekrīt šī Līguma noteikumiem un apstiprina, to parakstot.  

8. Pušu rekvizīti un paraksti:
	Pārdevējs
Kuldīgas novada pašvaldība

Vienotais reģistrācijas Nr. 90000035590 

Juridiskā  adrese: Baznīcas iela 1, 

Kuldīga, Kuldīgas nov., LV-3301 

dome@kuldiga.lv 

Domes priekšsēdētāja 


______________  Inese Astaševska
	 Pircējs
______________


Līguma 1. pielikums
Nekustamo īpašumu – 
“Lielīvandes muiža”, Īvande, Īvandes pagasts, Kuldīgas novads
NODOŠANAS - PIEŅEMŠANAS AKTS
 
Īvandes pag., Kuldīgas nov.





            2026. gada __. ______

Kuldīgas novada pašvaldība, reģistrācijas Nr. 90000035590, tās domes priekšsēdētājas Ineses Astaševskas personā, kura darbojas saskaņā ar Pašvaldību likumu un Kuldīgas novada pašvaldības nolikumu, kā Pārdevējs nodod un
____________, personas kods/vienotais reģistrācijas Nr. _________, adrese: ____________, kā Pircējs pieņem

	Adrese
	„Lielīvandes muiža”, Īvandē, Īvandes pag., Kuldīgas nov.

	 Kadastra numurs
	62540020189

	 Sastāvs 
	· zemes vienības ar kadastra apzīmējumu 62540020302, platība 11,45 ha

· būve – viesnīca un sabiedriskās ēdināšanas ēka ar kadastra apzīmējumu 62540020189001, platība 1713,3 m2;

· būve – sporta zāle ar kadastra apzīmējumu 62540020189002, platība 515,4 m2;

· mazēka - tualete ar kadastra apzīmējumu 62540020189005.;

· inženierbūve – sporta laukums ar kadastra apzīmējumu 62540020189006;

· būve – malkas novietne ar kadastra apzīmējumu 62540020189007, platība 103,4 m2;

· inženierbūve – Muižas alejas ceļš 6254C019 ar kadastra apzīmējumu 62540020189008;

· būve – dzīvojamā ēka “Ošnieki” ar kadastra apzīmējumu 62540020073001, platība 878,9 m2

· būve – klēts ar kadastra apzīmējumu 62540020189005, platība 603,6 m2

	Elektrības skaitītāja rādījums
	

	Ūdens skaitītāja rādījums
	

	Atslēgas
	

	Dokumenti
	Zemes, ēku kadastrālās uzmērīšanas lieta, meža inventarizācija


Pirkuma priekšmets nodots tādā stāvoklī, kādā tas atrodas līguma noslēgšanas dienā. 
Pircējam ir zināms Pirkuma priekšmeta faktiskais un juridiskais stāvoklis līguma un pieņemšanas - nodošanas akta parakstīšanas dienā. 
Pircējam nav nekādu pretenziju pret Pārdevēju sakarā ar viņiem zināmo Pirkuma priekšmeta stāvokli. 

NODEVA:
PIEŅĒMA: 
 

	
 Domes priekšsēdētāja
 

______________  Inese Astaševska
	  ______________ 


Līguma 2. pielikums

CEĻA SERVITŪTA SITUĀCIJAS PLĀNS

Zemes vienība ar kadastra apzīmējumu 62540020302

[image: image2.png]



Ceļa servitūta platums 4,5 m, aptuvenais garums 167 m, platība 740 m2
	 Domes priekšsēdētāja
 

______________  Inese Astaševska
	  ______________ 

